Ланци/73
Последња појава

ФИЈАКЕРИСТ и ИВАН 

ИВАН
У потеру!
(Дрма га, ухватив га за мишице.)
ФИЈАКЕРИСТ
Е? Куда?
ИВАН
Ма куд. На Дунав, на Саву! Хајде!
ФИЈАКЕРИСТ
Па зар вам није написала где ће се удавити? То се тако ради. Где да је човек тражи?
ИВАН
Јао, молим те, јури!
ФИЈАКЕРИСТ
Куд знам ја сад по блату? На Дунав, на Саву! Сто дана пада киша, блато до колена.
ИВАН
Хајде. Плаћам.
ФИЈАКЕРИСТ
Знам ја, оца му, све то. Какво дављење? Знам ја своје људе. Ко зна где сад она лумпује?
ИВАН
(бесан, луд, хвата се за главу)
О! О, ви погани, блатави, идиоти! Ја сам јој брат. (Вуче га очајно.) Хајде.
ФИЈАКЕРИСТ
(полази)
Хајде. Само, узмите капут. Ама, нисте ви за овај свет. Још сте шегрт. Човек мора бити хладан.
(Иван је отрчао, узео капут и враћа се.)

(Завеса брзо пада)

Ланци